
ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Разрешение за изработване на ПУП - ПРЗ за имот пл.№020002,   местност „Точилото“ /бивша „Машатлъка“/, землище кв.Ветрен, гр.Бургас и ПУП-ПУР за обслужваща улица до имота
УВАЖАЕМИ ОБЩИНСКИ СЪВЕТНИЦИ,

Със заявление вх.№ 94-01-32023/16.09.2013г. от Петър Атанасов Люцканов и Желю Атанасов Люцканов е  внесено искане за допускане изработване на: 
· ПУП-ПРЗ за имот пл.№ 020002, местност „Точилото“ /бивша „Машатлъка“/ в землището на кв.Ветрен, с цел промяна предназначението на земеделска земя за неземеделски нужди; 
·  ПУП-ПУР за нова обслужваща улица. 

Заявителите са собственици на имота. Към искането са приложени документи за собственост, скица от ОС „Земеделие“, задание за проектиране по чл.125 от ЗУТ и предложение за ПУП-ПРЗ и ПУР, обхващащо прилежащата територия. 
Съгласно ОУП на гр.Бургас, имотът попада в предвиденото разширение на строителните граници на кв.Ветрен в жилищна устройствена зона – 1/Жм, северно от действащата регулация на квартала. За устройствената зона са утвърдени следните допустими показатели за застрояване: Плътност до 30%, Кинт до 1,0, Височина до 10,00м и Озеленяване мин.60%. 

С писмо изх.№ 6187/26.08.2013г. РИОСВ-Бургас е дала положително становище относно инвестиционното намерение.

Видно от представеното задание за проектиране и предложение за ПУП-ПРЗ се предлага обособяването на общо 9 самостоятелни УПИ за имота, обслужвани от тупикова улица. Предвиденото отреждане и градоустройствени показатели за новообособените УПИ са в съответствие с утвърдените с ОУП на гр.Бургас за устройствената зона. Предложението за ПУР е съобразено с влезлите в сила ПУП и ПУР в района. 
Искането за допускане на ПУП-ПРЗ и ПУР е разгледано на заседание на ЕСУТ, проведено на 09.10.2013г. и с решение обективирано в Протокол №29/09.10.2013г. е изразено положително становище по реализацията на инвестиционното намерение. 
Предвид гореизложеното и на основание чл.21, ал.1, т.11 от ЗМСМА, чл.124а, ал.1 и чл.124б, ал.1 от ЗУТ, във връзка с чл.108, ал.2, чл.109, ал.2, чл.110, ал.1, т.1 и т.2, чл.112, ал.2, т.3 и т.9 и чл.124б, ал.1 от ЗУТ, при условията на чл.16 от ЗУТ, писмо изх.№ 6187/26.08.2013г. РИОСВ-Бургас и предвид решение на ЕСУТ изразено с Протокол №29/09.10.2013г предлагам, Общинския съвет да вземе следното:

РЕШЕНИЕ:

На основание чл.21, ал.1, т.11 от ЗМСМА, чл.124а, ал.1  и ал.5 от ЗУТ, във връзка с чл.108, ал.2, чл.109, ал.2, чл.110, ал.1, т.1 и т.2, чл.112, ал.2, т.3 и т.9 и чл.124б, ал.1 от ЗУТ, при условията на чл.16 от ЗУТ, Общински съвет – Бургас одобрява задание и разрешава изработване на проект за:

· ПУП-ПРЗ за имот пл.№020002, местност „Точилото“ /бивша „Машатлъка“/ в землището на кв.Ветрен; 

· ПУП-ПУР за трасе на обслужваща улица до имот пл. №020002, от о.т. 1а  до о.т. 6а.

Проектите да се изготвят при спазване на изискванията на чл.16, чл.19 и чл.81 от ЗУТ. 

В ПР и ТЧ да се посочат подробно площите на новообособените УПИ и процента на редукция по чл.16 от ЗУТ.

В ПР да се посочат габарити и радиуси на обслужващата улица, съгласно нормативните изисквания за осигуряване на транспортен достъп до обособените УПИ. 

Габаритът на обслужващата улица да се предвиди минимум 9,00м. 

Изготвените проекти за ПРЗ и ПУР да се съгласуват с РИОСВ Бургас. 

Разработките да се изготвят в обем и съдържание, съгласно изискванията на Наредба №8 за ОС на УСП, с необходимите схеми на техническата инфраструктура. 
Решението да се разгласи по реда на чл.124б, ал.2 от ЗУТ.

Приложения: документи за собственост, скица от ОС „Земеделие“, задание за проектиране по чл.125 от ЗУТ и предложение за ПУП-ПРЗ и ПУР, писмо изх.№ 6187/26.08.2013г. РИОСВ-Бургас, Протокол №29/09.10.2013г. от заседание на ЕСУТ
ДИМИТЪР НИКОЛОВ

Кмет на Община Бургас

